
Evaluacija eTwinning projekta „Slatka para, gorka cijena“

eTwinning projekt „Slatka para, gorka cijena“ usmjeren je na istraživanje znanja, stavova i ponašanja učenika srednjih škola vezanih uz električne cigarete (e-cigarete). Cilj projekta bio je povećati svijest učenika o štetnosti e-cigareta, potaknuti kritičko razmišljanje te razviti strategije prevencije i vršnjačke podrške.
U projektu su sudjelovale Srednja medicinska škola Slavonski Brod i Medicinska škola Osijek. Obje škole provele su istraživanje o znanju, stavovima i navikama učenika vezanim uz konzumaciju e-cigareta. U našoj školi u istraživanju su sudjelovali učenici od 1. do 5. razreda.
Učenici uključeni u eTwinning projekt održali su edukativna predavanja u svim razredima škole o štetnom utjecaju e-cigareta na zdravlje. Predavanja su bila usmjerena na informiranje učenika o sastavu, učincima i zdravstvenim rizicima korištenja e-cigareta, kao i na razvoj svijesti o važnosti očuvanja zdravlja i donošenja odgovornih odluka. Projekt je također imao za cilj ispitati znanja, stavove i učestalost korištenja e-cigareta među učenicima.
Anketa je provedena u svim razredima uključenih škola, a rezultati su predstavljeni učenicima tijekom završne evaluacije projekta. Cilj ankete bio je prikupiti kvantitativne i kvalitativne podatke o znanju, stavovima i iskustvima učenika vezanim uz e-cigarete. Kao alat za provedbu ankete korišten je Google Forms, dok su uzorak ispitanika činili učenici svih razreda uključenih škola. Prije provedbe ankete partneri na projektu uskladili su identična pitanja kako bi rezultati bili usporedivi. Posebna pažnja posvećena je etičkim načelima istraživanja, uključujući anonimnost sudionika i informirani pristanak.
Učenici i mentori zajednički su obrađivali prikupljene podatke kroz izradu tablica, grafikona i interpretaciju rezultata. Analizom i usporedbom rezultata među partnerskim školama dobiven je bolji uvid u stavove i navike učenika vezane uz korištenje e-cigareta. U sklopu projekat učenici svake škole su izradili vlastitu evaluaciju projekta poput filma ili fotografija.
U prilogu prezentacija koja se prezentirala učenicima u školi. 

